Другая частка семінара – пленарная нарада – адбылася ў актавай зале санаторыя “Надзея”. Пад час яе былі заслуханы даклады аб выніках работы будаўнічага комплексу Брэстчыны за 9 месяцаў бягучага года і пастаўленых задачах на чацвёрты квартал, а таксама аб асноўных праблемных пытаннях праектавання і дзейнасці праектных арганізацый. Намеснікі старшыняў гарвыканкамаў дакладвалі аб рабоце, якая праводзіцца з арганізацыямі будаўнічага комплексу па забяспечанасці іх загрузкі, выкананні аб’ёмаў будаўніча-мантажных работ. Вынікі семінара падвёў намеснік старшыні аблвыканкама Віктар Сакоўскі.